నిరుపమ రావు

నిరుపమా మీనన్ రావు (జననం 1950 డిసెంబరు 6) 1973 బ్యాచ్ ఇండియన్ ఫారిన్ సర్వీస్(IFS) కేడర్‌కు చెందిన రిటైర్డ్ సివిల్ సర్వెంట్, ఆమె 2009 నుండి 2011 వరకు భారతదేశ విదేశాంగ కార్యదర్శిగా పనిచేసింది, అలాగే, ఆమె కెరీర్ లో అమెరికా, చైనా, శ్రీలంకలలో భారత రాయబారిగానూ చేసింది.

జలై 2009లో, ఆమె భారత విదేశాంగ కార్యదర్శిగా, భారత విదేశాంగ శాఖ అధిపతిగా పనిచేసిన రెండవ మహిళగా గుర్తింపుపొందింది. మొదట చోకిలా అయ్యర్ భారతదేశపు మొదటి మహిళా విదేశాంగ కార్యదర్శిగా పనిచేయడం గమనార్హం.

నిరుపమ రావు కెరీర్‌లో వాషింగ్టన్ డిసిలో ప్రెస్, ఇన్ఫర్మేషన్ అండ్ కల్చర్ మినిస్టర్, మాస్కోలో డిప్యూటీ చీఫ్ ఆఫ్ మిషన్ లతో సహా పలు హోదాల్లో పనిచేసింది. ఆమె విదేశీ వ్యవహారాల మంత్రిత్వ శాఖ(ఎంఈఎ)కు మొదటి మహిళా ప్రతినిధిగా, పెరూ, చైనాలకు రాయబారిగా, శ్రీలంకకు హైకమిషనర్‌గానూ చేసింది.Nirupama Rao takes over as Foreign Secy Press Trust of India / New Delhi, Business Standard, 1 August 2009.Nirupama Rao is India's new foreign secretary The Times of India, 1 August 2009."Chokila Iyer was first woman, Indian Foreign Secretary in 2001."

 ప్రారంభ జీవితం 
నిరుపమా రావు కేరళలోని మలప్పురంలో జన్మించింది. ఆమె తండ్రి పి.వి.ఎన్ మీనన్ ఇండియన్ ఆర్మీలో లెఫ్టినెంట్ కల్నల్, కాగా, తల్లి మీంపట్ నారాయణికుట్టి, ఆమె కుటుంబంలో మొదటి మహిళా కళాశాల గ్రాడ్యుయేట్, 1947లో మద్రాస్ విశ్వవిద్యాలయం నుండి బిఎ గణితం (ఆనర్స్) పట్టా పొందింది. 

బెంగళూరు, పూణే, లక్నో, కూనూర్‌లతో సహా వివిధ నగరాల్లో నిరుపమ చదువుకుంది. ఆమె బెంగుళూరులోని మౌంట్ కార్మెల్ కాలేజ్ నుండి 1970లో ఆంగ్లంలో బిఎ డిగ్రీ పట్టా పొందింది. బెంగుళూరు విశ్వవిద్యాలయంలో అగ్రస్థానంలో నిలిచింది. సెప్టెంబరు 1970లో జపాన్‌లో జరిగిన ఎక్స్‌పో 70కి అప్పటి మైసూర్ ప్రభుత్వ యువ ప్రతినిధి బృందంలో ఆమె సభ్యురాలు. ఆ తర్వాత ఆమె మహారాష్ట్రలోని మరఠ్వాడా విశ్వవిద్యాలయం నుండి ఆంగ్ల సాహిత్యంలో మాస్టర్స్ డిగ్రీని పొందింది.

1973లో, ఆమె ఇండియన్ ఫారిన్ సర్వీస్(IFS), ఇండియన్ అడ్మినిస్ట్రేటివ్ సర్వీస్(IAS) రెండింటికీ ఆల్ ఇండియా సివిల్ సర్వీసెస్ ఎగ్జామినేషన్‌లో అగ్రస్థానంలో నిలిచింది. అయితే, ఆమె ఇండియన్ ఫారిన్ సర్వీస్‌లో చేరింది.Nirupama Rao is India's new foreign secretary The Times of India, 1 August 2009."Chokila Iyer was first woman, Indian Foreign Secretary in 2001."

 కెరీర్ 
ముస్సోరీలోని లాల్ బహదూర్ శాస్త్రి నేషనల్ అకాడమీ ఆఫ్ అడ్మినిస్ట్రేషన్‌లో శిక్షణ పూర్తయిన తర్వాత, ఆమె 1976 నుండి 1977 వరకు ఆస్ట్రియాలోని వియన్నాలోని ఇండియన్ ఎంబసీలో పనిచేసింది, అక్కడ ఆమె వియన్నా విశ్వవిద్యాలయంలో జర్మన్ భాషా శిక్షణను పూర్తి చేసింది. 1978 నుండి 1981 వరకు, ఆమె న్యూ ఢిల్లీలోని విదేశీ వ్యవహారాల మంత్రిత్వ శాఖ (MEA)లో వరుసగా దక్షిణాఫ్రికా, నేపాల్ డెస్క్‌లలో అండర్ సెక్రటరీగా పనిచేసింది.

1981లో, ఆమె శ్రీలంకలోని భారత హైకమిషన్‌లో మొదటి కార్యదర్శిగా నియమించబడింది.

 గుర్తింపు 

 ఆమె విదేశాంగ కార్యదర్శిగా ఉన్న సమయంలో దౌత్యవేత్తగా సాధించిన విజయాలకు, 2010లో కెపిఎస్ మీనన్ అవార్డు, 2011లో శ్రీ చిత్తిర తిరునాళ్ అవార్డు అందుకుంది.

 మే 2012లో, ఆమెకు పాండిచ్చేరి విశ్వవిద్యాలయం వారి కాన్వొకేషన్‌లో డాక్టర్ ఆఫ్ లెటర్స్ (హానోరిస్ కాసా) డిగ్రీని ప్రదానం చేసారు.

 2012లో, www.ForeignPolicy.com ద్వారా ట్విట్టర్‌లో అత్యంత ప్రభావవంతమైన వంద మంది మహిళల జాబితాలో ఆమె చోటు దక్కించుకుంది.

 ఫిబ్రవరి 2016లో, ఆమె కేరళ ప్రభుత్వం నుండి వనితా రత్నం అవార్డును అందుకుంది.

 మూలాలు 
వర్గం:1950 జననాలు
వర్గం:చైనాకు భారతదేశ రాయబారులు
వర్గం:భారత విదేశాంగ కార్యదర్శులు
వర్గం:అమెరికాకు భారత రాయబారులు
వర్గం:బెంగళూరు విశ్వవిద్యాలయ పూర్వ విద్యార్థులు
వర్గం:ఇండియన్ ఫారిన్ సర్వీస్ అధికారులు
వర్గం:భారతీయ మహిళా కవులు
వర్గం:కేరళ రాజకీయాల్లో మహిళలు
వర్గం:భారతీయ కవులు
వర్గం:భారతీయ మహిళా రచయితలు
వర్గం:భారతీయ మహిళా రాజకీయ నాయకులు
వర్గం:డా. బాబాసాహెబ్ అంబేద్కర్ మరాఠ్వాడా యూనివర్సిటీ పూర్వ విద్యార్థులు
వర్గం:మౌంట్ కార్మెల్ కళాశాల, బెంగళూరు పూర్వ విద్యార్థులు
వర్గం:భారత మహిళా రాయబారులు